עוזי עילם

עוזי עילם (במקור: טרכטנברג, נולד ב-19 במאי 1934) הוא תת-אלוף (בדימוס) בצה"ל, שימש מנכ"ל הוועדה לאנרגיה אטומית במשרד ראש הממשלה וראש המינהל למחקר, פיתוח אמצעי לחימה ותשתית טכנולוגית (מפא"ת) במשרד הביטחון. כיום חבר הנהלה בחברת השקעות הפועלת בישראל, בסינגפור ובסין וחבר בגופים ציבוריים שונים בתחומי מחקר ופיתוח. עוזי עילם נולד כעוזי טרכטנברג בקיבוץ תל יוסף בשנת 1934. הוא סיים את לימודיו התיכוניים בשנת 1952, והחל את שירותו בצה"ל במסגרת הגדנ"ע, הוא עבר הכשרה כמדריך בגדנ"ע וקורס קצינים בסיסי. בשנת 1953 למד שנה לימודי הנדסה במסגרת העתודה האקדמאית. בשנת 1954 התנדב לצנחנים, ומונה למפקד כיתה בפלוגה א', פלוגת קורס המ"כים של הגדוד. עילם השתתף בפעולת התגמול "חץ שחור" ברצועת עזה, וקיבל צל"ש הרמטכ"ל (שהוסב באפריל 1973 לעיטור העוז) על עוז רוחו ועל הדרך שבה לחם ופיקד במהלך הפעולה, על אף שנפצע במהלכה. בשנת 1955 נמנה עילם עם מקימי סיירת צנחנים תחת פיקודו של מאיר הר-ציון. בהמשך שימש מפקד פלוגה א' בגדוד. עילם שימש קצין מודיעין של חטיבת הצנחנים תחת פיקודו של אריק שרון ומפקד פלוגה ב' בגדוד הנח"ל המוצנח במלחמת סיני. בשנת 1957 השתחרר מצה"ל והשלים לימודי הנדסת מכונות בפקולטה להנדסת מכונות בטכניון בשנת 1960. במקביל לעבודתו כמהנדס בחברת ייעוץ, המשיך את לימודיו בטכניון לתואר שני בחקר ביצועים שהוענק לו בשנת 1964. כיהן כאסיסטנט ומרצה בבית הספר למנהל עסקים באוניברסיטה העברית בירושלים. בשנת 1964 החל בלימודי מנהל עסקים באוניברסיטת סטנפורד בקליפורניה. עם שובו לישראל, שימש במשך שנתיים מנהל הייצור של מפעל "אמנור" בבית שמש ולאחר מכן שב לשרת בצה"ל כראש ענף באג"ם אמל"ח. במקביל, שימש מפקד גדוד 71 בחטיבת הצנחנים 55 ופיקד עליו בקרב על ירושלים במלחמת ששת הימים, ואף היה הראשון שתקע בשופר בכותל המערבי, עוד לפני הרב הראשי שלמה גורן. ב-1968 מונה על ידי עזר ויצמן לחבר בצוות בראשותו של אברהם אדן, שיבחן את נושא ההתגוננות בקו תעלת סואץ ויציע תפיסות היערכות ומיגון חדשות, עילם ייצג בצוות את נושאי חיל הרגלים ונושא הטכנולוגיה, פעולות הצוות הביאו לבניית קו בר-לב. עילם שירת כסגן מפקד חטיבת הבקעה וכמפקדה בשנים 1970-1969, ובשנת 1971 כראש מחלקת אג"ם אמל"ח. בשנים 1973–1972 שימש עילם כסגן ראש היחידה למחקר ופיתוח שבהקמתה השתתף. שלושה ימים בטרם פרוץ מלחמת יום הכיפורים, מונה עילם לתפקיד ראש היחידה, והיה לחבר במטכ"ל. מתוקף תפקידו לקח חלק בניהול המלחמה במוצב הפיקוד העליון. בספטמבר 1975 הוחלף בידי שלמה ענבר ובאזרחות התמנה כמרצה למנהל עסקים באוניברסיטת תל אביב, משרה בה נשא כשלוש שנים. בינואר 1976 התמנה למנכ"ל הוועדה לאנרגיה אטומית וכיהן בתפקיד זה עד שנת 1985. בשנת 1983 התמנה לבורר בעניין תביעות השכר של הרופאים, אך התפטר מהתפקיד בעקבות חקירה של מס הכנסה נגד אשתו, שהייתה רופאה. בשנת 1986 החל לכהן כמדען ראשי של מערכת הביטחון וכראש המינהל למחקר, פיתוח אמצעי לחימה ותשתית טכנולוגית (מפא"ת), תפקיד בו שימש עד שנת 1997 ובמסגרתו היה אחראי לפיתוחן של מספר מערכות נשק חדשות ובעלות חשיבות למערך ההגנה של ישראל. עם תום תפקידו זה כיהן כראש המשלחת של משרד הביטחון במערב אירופה שמושבה בפריז בין השנים 1998–2001. עם פרישתו משירות המדינה הצטרף כחוקר בכיר לצוות "המכון למחקרי ביטחון לאומי" באוניברסיטת תל אביב. כיום (2011) עילם הוא איש עסקים, מנהל חברת ייעוץ אסטרטגי, חבר במועצה הלאומית למחקר ופיתוח אזרחי, משמש כחבר בוועד המנהל של העמותה הישראלית להגנה בפני טילים (עי"ט), חבר בוועד המנהל של הקונסרבטוריון הישראלי למוזיקה תל אביב על שם תד אריסון וחבר בהנהלת האופרה הישראלית החדשה. עילם הוא חוקר בכיר במכון למחקרי ביטחון לאומי באוניברסיטת תל אביב. בדצמבר 2009 ראה אור ספרו "קשת עילם: הטכנולוגיה המתקדמת - סוד העוצמה הישראלית", אוטוביוגרפיה המאפשרת הצצה אל הוויית המחקר והפיתוח הביטחוני של מדינת ישראל. ביולי 2011 ראה אור תרגום לאנגלית של הספר בהוצאת הספרים הבריטית Sussex Academic Press. עיטור העוז על פעולת "חץ שחור" בשנת 1955 אות הצטיינות מטעם משרד הביטחון הסינגפורי בשנת 1997 על תרומתו לפיתוח הקשרים הטכנולוגיים בין ישראל לסינגפור פרס רבין בראון על תרומה לפיתוח הקשרים הטכנולוגיים בין ארצות הברית לישראל בשנת 2000 פרס ביטחון ישראל לשנת 2002 על מפעל חיים "קשת עילם: הטכנולוגיה המתקדמת - סוד העוצמה הישראלית", הוצאת משכל, 2009, ISBN 978-965-482-880-2 Eilam's Arc: How Israel Became a Military Technology Powerhouse', Intl Specialized Book Service Inc, 2011, ISBN 978-184-519-462-8 "עדות מן הבור: מלחמת יום הכיפורים: יומן אישי", ידיעות ספרים, 2013 משולש קליפורניה, הוצאת סטימצקי - החממה הספרותית, 2013 מלכודת בפריז, כנרת, זמורה-ביתן, 2016 סייבר בסינגפור, כנרת, זמורה-ביתן, 2017 נתיב הדמים, כנרת, זמורה-ביתן, 2019 פשיטה לילית, הוצאת ידיעות ספרים, 2020 עשן לבן בוותיקן, כנרת זמורה דביר, 2021 מחול הדבורים, ידיעות ספרים, 2024 עוזי עילם באתר "50 שנה למלחמת יום הכיפורים" של ארכיון צה"ל ומערכת הביטחון, ספטמבר 2024 עיטור העוז שהוענק לעוזי עילם, באתר "בעוז רוחם" של אגף כוח האדם בצה"ל קורות חייו של עוזי עילם, באתר המכון למחקרי ביטחון לאומי אלעזר לוין, עוזי עילם - ממערכת הבטחון לנדל"ן בסין, באתר News1 מחלקה ראשונה, 24 ביולי 2007 רועי מנדל, חץ שחור, חור בלב: גיבור הצנחנים והפעולה בעזה, באתר ynet, 17 בפברואר 2012 אורלי וגיא, 40 שנה למלחמת יום הכיפורים – הסיפורים המצמררים מהבור בקריה, באתר nana10‏, 10 בספטמבר 2013 יניב מגל, ‏תא"ל במיל' עוזי עילם חושף את הכשל הטכנולוגי במלחמת יוה"כ, באתר גלובס, 9 בספטמבר 2013 דניאל יוגל, "חובש! חובש!", צעקו לי "סופפו נפגע!". סיפור אישי אודות פעולת תגמול בעזה, פברואר 1955, אתר "הצנחנים בעשור הראשון", 2 במרץ 2003 אייל לוי, ‏"קרב מלא שגיאות": הקצין שפרץ לעיר העתיקה חוזר אל הכותל, באתר מעריב אונליין, 19 במאי 2017 אורן נהרי‏, "הסכם הגרעין טוב - אסור לישראל להילחם לבד נגד איראן", באתר וואלה, 23 בספטמבר 2017 יעקב בר-און, ‏תא"ל עוזי עילם חוזר לפעולות התגמול של ה־101 והצנחנים, באתר מעריב אונליין, 28 במרץ 2020 ריקי רט, ‏הלוחם שתקע בשופר בשחרור הכותל מסביר מה השתנה בצה"ל מאז, בעיתון מקור ראשון, 23 בנובמבר 2021 עוזי עילם תת אלוף בדימוס במלחמת יום הכיפורים היה ראש היחידה למחקר ופיתוח וחבר בפורום מטכ"ל חלק ראשון, סרטון באתר יוטיוב (אורך: 2:04:21), 23 באוקטובר 2022 עוזי עילם תת אלוף בדימוס במלחמת יום הכיפורים היה ראש היחידה למחקר ופיתוח וחבר בפורום מטכ"ל חלק שני, סרטון באתר יוטיוב (אורך: 2:19:58), 11 בנובמבר 2022 עוזי עילם תת אלוף בדימוס במלחמת יום הכיפורים היה ראש היחידה למחקר ופיתוח וחבר בפורום מטכ"ל חלק שלישי, סרטון באתר יוטיוב (אורך: 1:43:43), 22 בנובמבר 2022 עוזי עילם תת אלוף בדימוס במלחמת יום הכיפורים היה ראש היחידה למחקר ופיתוח וחבר בפורום מטכ"ל חלק רביעי, סרטון באתר יוטיוב (אורך: 1:34:22), 8 בדצמבר 2022 תהילה ביגמן, מג״ד בשער האריות - ריאיון עם עוזי עילם, מגזין סגולה, יולי 2017 כּתביו מערכות נשק וטכנולוגיות העימות בין המזרח למערב, מערכות 249, מרץ 1976 גיוס הטכנולוגיה למאבק בטרור, עדכן אסטרטגי, יולי 2004 זהות אירופית חדשה בתחומי הביטחון, מרכז יפה למחקרים אסטרטגיים, מרץ 2005 הפיקוח על היצוא הביטחוני: תמונת מצב 2007, עדכן אסטרטגי, ינואר 2007 אירופה מול הטרור — מעט מדי, לאט מדי, עדכן אסטרטגי, דצמבר 2002 התרומה הייחודית של מאיר הר-ציון, באתר הארץ, 16 במרץ 2014 בסך הכל הסכם טוב, באתר הארץ, 15 בספטמבר 2015 עוזי עילם (1934-), דף שער בספרייה הלאומית עוזי עילם, קשת עילם, ידיעות ספרים, 2009, עמודים 30-32. עוזי עילם, קשת עילם, ידיעות ספרים, 2009, עמודים 33-37. עיטור העוז לעוזי עילם סיפורו באתר הצנחנים עוזי עילם, קשת עילם, ידיעות ספרים, 2009, עמודים 40-51. עוזי עילם, קשת עילם, ידיעות ספרים, 2009, עמוד 65. עוזי עילם, קשת עילם, ידיעות ספרים, 2009, עמודים 66-67. יעל לבנת ורותם פסו, אתר צה"ל, הלוחמים במיל' מספרים על מלחמת ששת הימים, באתר צה"ל (דרך ארכיון האינטרנט), 7 ביוני 2012. סטיבן פרספילד, שער האריות, ידיעות ספרים, 2017, עמודים 365-366. עוזי עילם - ראש המחקר ופיתוח, דבר, 26 בספטמבר 1973 יונה שמשי, מטכ"ל של עבודת פרך, דבר, 5 בספטמבר 1975 ענת מידן, "אלם קרב", ידיעות אחרונות, ‏ 09.09.2013. אלוף ענבר ראש היחידה, דבר, 30 בספטמבר 1975 עוזי עילם, קשת עילם, ידיעות ספרים, 2009, עמוד 283. אושר מינוי ע. עילם יו"ר הועדה לאנרגיה אטומית, דבר, 19 בינואר 1976 עוזי עילם הבורר בתביעות הרופאים, דבר, 18 ביולי 1983 דוד ארליך, היום ייקבע בורר חדש לרופאים, דבר, 25 ביולי 1983